EkBass/fiwiki-20250220-pages-articles huggingface dataset:
Bolognan yliopisto

Bolognan yliopisto () on vuosina 1088–1119 perustettu yliopisto Italian Bolognassa. Yliopiston perustamisasiakirja laadittiin 1158. Sitä pidetään maailman vanhimpana yliopistona. Bolognan yliopisto on Italian toiseksi suurin yliopisto. Yliopistoa rahoittaa suurimmaksi osaksi Italian valtio. Nykyisin Bolognan yliopistossa on 11 tiedekuntaa. Sillä on yli 100 000 opiskelijaa. Sen 1712 perustetussa kirjastossa on noin 802 000 nidettä. Sen lisäksi on tuhansia käsikirjoituksia ja inkunaabeleita. == Historiaa== Yliopiston perustamisajankohta on epävarma, mutta ajankohdaksi mainitaan mm. 1088 ja 1119. Nykyistä perustamisajankohtaa 1088 alettiin pitämään sellaisena yliopiston juhlavuonna 1888. Yliopistosta tuli 1100- ja 1200-luvuilla kanonisen ja siviilioikeuden oppimisen keskus ja se houkutteli Bolognaan opiskelijoita ympäri Eurooppaa. Vuonna 1158 Fredrik I Barbarossa myönsi Bolognan oppineille etuoikeuksia, jotka myöhemmin laajennettiin koskemaan kaikkia Italian yliopistoja. Opiskelijat Bolognassa olivat enimmäkseen vanhoja miehiä, koska siviili- ja kanoninen oikeus olivat aluksi ainoita oppialoja ja ne houkuttelivat miehiä, joilla jo ennestään oli kirkon tai valtion virka, kuten esimerkiksi arkkidiakonin, koulun johtajan tai kaniikin virka. Noin vuonna 1200 muodostettiin tiedekunnat lääketieteelle ja filosofialle (taiteille). Lääketieteellinen tiedekunta tuli tunnetuksi 1200-luvulla elvyttäessään ihmisten ruumiinavausten tavalla, jota ei ollut käytetty Euroopassa sitten Rooman aikojen. Luonnontieteellinen tiedekunta aloitti toimintansa 1600-luvulla, ja 1700-luvulla naisten sallittiin olla opiskelijoina ja opettajina. Yliopistossa on opiskellut tunnettuja runoilijoita, kuten Dante Alighieri, Petrarca ja Torquato Tasso. Anatomian opiskelua edistivät monet maineikkaat opettajat, kuten italialainen anatomisti Mondino de'Luzzi ja muut lääketieteeseen perehtyneet, kuten Jacobo Berengario da Carpi ja Giulio Cesare Aranzio. Rappeutumisen aikakauden jälkeen yliopisto uudelleenjärjesteltiin vuonna 1860 ja se on nykyisin Italian parhaiden yliopistojen joukossa. Promootioperinne on mahdollisesti lähtöisin keskiajalta Bolognan yliopistosta, jossa on juhlittu promootiota jo 1100-luvulla. == Lähteet == == Aiheesta muualla == *Viralliset sivut , Yliopisto Luokka:Bolognan historia Luokka:Italian yliopistot Luokka:Seulonnan keskeiset artikkelit
Aleksandra Aleksandrovna Romanov

Suuriruhtinatar Aleksandra Aleksandrovna Romanova (1842–1849) syntyi Venäjän tsaarin Aleksanteri toisen ja tämän puolison Hessen-Darmstadtin prinsessan Marian esikoisena ja ensimmäisenä tyttärenä. Hänet nimettiin isoäitinsä keisarinna Aleksandran mukaan. Aleksandra kuoli kuuden vuoden ikäisenä. Hänellä oli 7 sisarusta. Luokka:Romanov-suku Luokka:Vuonna 1842 syntyneet Luokka:Vuonna 1849 kuolleet
Maria Aleksandrovna Romanova

Maria Aleksandrovna Romanova (17. lokakuuta 1853 Tsarskoje Selo, Venäjä – 24. lokakuuta 1920 Zürich, Sveitsi) oli venäläinen suuriruhtinatar, joka kuului Romanov-suvun keisarilliseen perheeseen. == Suku == Hän syntyi keisari Aleksanteri II:n ja Hessen-Darmstadtin prinsessa Marien kolmanneksi vanhimpana lapsena ja toiseksi vanhimpana tyttärenä. Hänet nimettiin äitinsä mukaan eli hän oli tämän täysikaima. Hänellä oli seitsemän sisarusta, joista vanhemmasta veljestä tuli keisari Aleksanteri III. == Lapsuus == Suuriruhtinatar Maria sai opetusta kotonaan opettajattarensa, kreivitär Tolstajan valvonnassa. Häntä valmennettiin avioliittoa varten, vaikka hänen vanhempansa olivatkin haluttomia luopumaan ainoasta tyttärestään. Maria oli erittäin musikaalinen. Pitkillä matkoilla hän opetti musiikkia nuorimmille veljilleen Sergeille (1857–1905) ja Pavelille (1860–1919). == Avioliitto == Vieraillessaan Hessenin suurherttuatar Alicen luona elokuussa 1868 tuolloin 14-vuotias Maria tapasi häntä kymmenen vuotta vanhemman prinssi Alfredin. He kihlautuivat kesäkuussa 1873. Marian toive mennä naimisiin kuningatar Viktorian ja prinssi Albertin toiseksi vanhimman pojan, prinssi Alfredin kanssa herätti levottomuutta kummankin vanhemmissa, sillä Venäjän ja Englannin suhteet olivat tuolloin kireät. Mutta nuoret saivat tahtonsa läpi ja heidät vihittiin Talvipalatsin kirkossa 23. tammikuuta 1872. Maria Aleksandrovnan oli vaikea sopeutua Englannin hoviin ja hänen ansionsa pääsivät esiin vasta, kun hänen puolisostaan tuli Saksi-Coburg-Gothan herttua. ==Lapset== Marialle ja Alfredille syntyi viisi lasta: * Prinssi Alfred (1874–1899), kuoli 24-vuotiaana epäselvissä olosuhteissa, naimaton ei jälkeläisiä * Prinsessa Maria (1875–1938), Romanian kuningatar Ferdinand I:n puoliso, heillä oli kuusi lasta * Prinsessa Victoria Melita (1876–1936), avioitui (1) Hessenin ja Reinin suurherttua Ernst Ludvigin kanssa, heillä oli yksi lapsi, avioero 1901; avioitui (2) suuriruhtinas Kirill Vladimirovitšin kanssa, heillä oli kolme lasta * Prinsessa Alexandra (1878–1942), avioitui Hohenlohe-Langenburgin prinssi Ernst II:n kanssa, heillä oli jälkeläisiä * Prinsessa Beatrice (1884–1966), avioitui Espanjan infante Alfonso de Orleans y Borbónin, Gallieran herttuan kanssa, heillä oli jälkeläisiä ==Ensimmäisen maailmansodan aikaan== Vaikka Maria pysyikin aina mieltymyksiltään ja käytökseltään hyvin venäläisenä, hänen kerrotaan muuttuneen sodan aikana kiihkeän saksalaismieliseksi. Coburgin hallitsijasukuun kohdistui sodan syttyessä suurta vihamielisyyttä englantilaisten ja venäläisten sukulaisuussuhteiden vuoksi, minkä Maria Aleksandrovna itse sai karvaasti kokea. Coburgien hallitsijahuoneen luhistuminen oli viimeinen isku, ja Maria pakeni Sveitsiin kuten serkkunsakin. Maria Aleksandrovna kuoli Sveitsissä lokakuussa 1920. == Lähteet == == Aiheesta muualla == Luokka:Romanov-suku Luokka:Vuonna 1853 syntyneet Luokka:Vuonna 1920 kuolleet
Rosina Storchio

Rosina Storchio (1872 Venetsia – 1945 Milano) oli italialainen oopperasopraano. Hän opiskeli Milanon konservatoriossa ja debytoi Teatro Dal Vermessä 1892. Vuonna 1895 hän esiintyi ensimmäistä kertaa La Scalassa. Storchio lopetti esiintymisen 1923. Storchio lauloi muiden muassa Ruggero Leoncavallon Zazàn ja La bohèmen, Umberto Giordanon Siberian, Giacomo Puccinin Madame Butterflyn ja Pietro Mascagnin Lodolettan ensiesityksissä. Luokka:Sopraanot Luokka:Italialaiset oopperalaulajat Luokka:Vuonna 1872 syntyneet Luokka:Vuonna 1945 kuolleet
Höyhtyän suuralue

Höyhtyän suuralue on yksi Oulun kaupungin 23:sta suuralueesta. Suuralue sijaitsee keskustan eteläpuolella Pohjanmaan radan ja valtatien 4 välisellä alueella. Suuralueella asuu () asukasta, ja siellä on yhteensä 3 566 työpaikkaa. Ruokakuntia on yhteensä 5 320 (31.12.2020). Höyhtyän suuralue on tunnettu etenkin Karjasillan kaupunginosan rintamamiestaloista sekä Nokelan puutaloalueesta. Sanomalehti Kalevan pääkonttori sijaitsi vuoteen 2012 asti Höyhtyän suuralueella. ==Kaupunginosat Höyhtyän suuralueella== * Höyhtyä * Karjasilta * Lintula * Mäntylä * Nokela ==Lähteet== ==Aiheesta muualla== Luokka:Oulun suuralueet
Titta Ruffo

Ruffo Cafiero Titta eli Titta Ruffo (9. kesäkuuta 1877, Pisa - 5. heinäkuuta 1953, Firenze) oli italialainen baritoni, lempinimeltään ”Leijona”. Hänen äänensä oli hyvin täyteläinen ja voimakas. Ruffo debytoi Rooman Teatro Constanzissa vuonna 1898. Hän esiintyi Yhdysvalloissa ensimmäistä kertaa 1910-luvulla. Vuosina 1922–1929 hän teki 46 esitystä Metropolitan-oopperassa. Ruffo lopetti esiintymisen vuonna 1931 ja kuoli Firenzessä vuonna 1953. Ruffo kirjoitti omaelämäkertateoksen La mia parabola (1937). == Aiheesta muualla == * Ruffo, Titta Italian baritone, 1877 - 1953 Luokka:Italialaiset baritonit Luokka:Vuonna 1877 syntyneet Luokka:Vuonna 1953 kuolleet
Mörkö (Ruotsi)

Mörkö on Itämeressä sijaitseva saari Tukholman läänin eteläosassa Keski- Ruotsissa. Suomeksi paikannimi merkitsee tummaa saarta. Mörkö muodosti aikaisemmin oman kuntansa, joka vuonna 1952 liitettiin sen länsipuolella sijainneeseen Hölön kuntaan. Hölö liitettiin edelleen vuonna 1971 osaksi Södertäljen kuntaa. Mörkössä toimii Hölö-Mörkön seurakunta, jonka kirkkona Mörkössä on Mörkön kirkko. Kirkon vanhimmat osat ovat peräisin keskiajalta. Suuria muutoksia siihen on tehty 1780-luvulla ja 1841, jolloin se sai nykyisen muotonsa. Lisäksi sitä on restauroitu 1900-luvulla. Mörkö tunnetaan Hörningsholmin linnasta, joka sijaitsee saaren pohjoisimmassa osassa. Linna sijaitsee kukkulalla, josta on näkyvyys salmelle, joka on nykyään osa Södertäljen kanavaa. Paikalla oli linnoitusrakenteita jo 1200-luvulla. Varsinainen linna rakennettiin 1400-luvulla, mutta sen tuhosivat venäläiset 1700-luvulla. Nykyinen linna rakennettiin 1700-luvulla ja on yksityisomistuksessa. Hölössä ja Mörkössä toimii kotiseutuyhdistys Hölö Mörkö Hembygdsförening. Sen hallinnassa on kotiseututalo Kyrkoskolanissa Hölön kirkkoa vastapäätä. Kotiseututalossa on museokokoelmia, näyttelyjä ja arkisto. ==Lähteet== ==Aiheesta muualla== * Luokka:Ruotsin saaret Luokka:Itämeren saaret Luokka:Ruotsin entiset kunnat Luokka:Södertäljen kunta
Gorgorothin tasanko

Gorgorothin tasanko on fiktiivinen paikka J. R. R. Tolkienin kirjoihin sijoittuvassa Keski-Maassa. Se on pimeä, karu ja kivikkoinen autiomaa, jossa mikään elollinen ei kasva. Se sijaitsee Mordorin luoteisosassa Ephel Duathin eli Varjovuorten ja Ered Lithuinin eli Tuhkavuorten väliin jäävällä alueella. Vaikka Gorgoroth onkin Mordorin reunassa, sen voi hyvin sanoa olevan maan ydinkeskusta, sillä siellä ovat Sauronin linnake ja asuinpaikka Barad-dûr eli Musta torni, sekä Taru sormusten herrasta -kirjan juonen kannalta merkittävä Orodruin eli Tuomiovuori. Lisäksi Mordorin pääportti Morannon johtaa Gorgorothille. Luokka:Keski-Maan paikat
Aarre Kuukauppi

Aarre Kuukauppi, ven. Arri Matvejevitš Kugappi (Арри Матвеевич Кугаппи; s. 14. helmikuuta 1953 Paadjärvi, Karjalais-suomalainen SNT) on Inkerin kirkon piispa emeritus. Kuukauppi toimi Puškinin seurakunnassa sen perustamisvuodesta 1977 lähtien. Vuonna 1991 Kuukauppi vihittiin Inkerin kirkon diakoniksi ja papiksi vuonna 1993EVL.fi:n uutissivut luettu 14.7.2010. Kelton seurakunnan kirkkoherrana Kuukauppi toimi vuodesta 1991 lähtien, sekä piispan lähimpänä avustajana vuodesta 1993. Kuukauppi vihittiin piispaksi 20. tammikuuta 1996. Hän seurasi virassa Leino Hassista, joka oli piispana 1993–1995. Kuukauppi jäi eläkkeelle piispan virasta alkuvuodesta 2020. Kuukauppi on valmistunut taideteollisesta oppilaitoksesta vuonna 1980. Hän on naimisissa ja hänellä on neljä lastaКугаппи, Арри Mir religii (www.religio.ru) . ==Lähteet== Luokka:Luterilaiset piispat Luokka:Venäläiset piispat Luokka:Inkerin kirkon papit Luokka:Inkeriläiset henkilöt Luokka:Vuonna 1953 syntyneet Luokka:Elävät henkilöt
Rinat Dasajev

Rinat Faizrahmanovitš Dasajev (, ; s. 13. kesäkuuta 1957 Astrahan, Neuvostoliitto) on venäläinen entinen jalkapallomaalivahti- ja valmentaja. Aktiiviurallaan Dasajev valittiin muun muassa vuoden 1988 maailman parhaaksi maalivahdiksi. Pelé nimesi Dasajevin FIFA 100 -listalle. == Ura == Dasajev aloitti uransa aikuisten tasolla Volgar Astrahanissa, missä pelasi vuosina 1975-1977\. Vuosina 1978-1987 hän pelasi Moskovan Spartakissa ja voitti joukkueessa kahdesti Neuvostoliiton mestaruuden (1979, 1987). Ogonjok-lehti valitsi hänet Neuvostoliiton parhaaksi maalivahdiksi vuosina 1980, 1982, 1983, 1985, 1987 ja 1988. Vuonna 1982 hänet valittiin myös Neuvostoliiton parhaaksi jalkapalloilijaksi ja 1988 maailman parhaaksi maalivahdiksi. Neuvostoliiton jalkapallomaajoukkueessa Dasajev pelasi vuosien 1982, 1986 ja 1990 MM- kisoissa, vuoden 1980 Moskovan olympialaisissa (pronssia) sekä vuoden 1988 EM- kisoissa (hopeaa). Vuosina 1988-1991 hän pelasi Espanjassa Sevillassa ennen kuin lopetti uransa. Maaliskuussa 2004 Pelé nimesi Dasajevin FIFA 100:aan, eli luetteloon 125 parhaasta elävästä jalkapalloilijasta. Valmennustehtävistä Dasajev joutui vetäytymään loppuvuodesta 2018 polvivammojen vuoksi ja on sittemmin työskennellyt FC Spartak-2 Moskovan maalivahtikonsulttina ja Spartakin nuorisojoukkueissa. == Yksityiselämä == Etniseltä taustaltaan Dasajev on Astrahanin tataari. ==Lähteet== * http://www.peoples.ru/sport/football/dasaev/ === Viitteet === Luokka:Neuvostoliittolaiset jalkapallomaalivahdit Luokka:Neuvostoliittolaiset olympiamitalistit Luokka:FIFA 100 Luokka:Tataarit Luokka:Vuonna 1957 syntyneet Luokka:Elävät henkilöt
Mas

MAS voi tarkoittaa: *MAS-moottoritorpedoveneet () italialaisia torpedoin aseistettuja moottoriveneitä. *Malaysia Airlines, malesialainen lentoyhtiö *Malesian maatunnus (KOK ja FIFA) *Manufacture d'Armes de Saint Étienne, ranskalainen asevalmistaja *marker assisted selection, markkeriavusteinen valinta *Movimiento al Socialismo, bolivialainen puolue *Movimiento al Socialismo, venezuelalainen puolue. *MAS, Hip hop-yhtye Voittajafiiliksen Saksasta kotoisin oleva jäsen. *MAS, amerikkalainen koirarotu Mas muilla kirjoitustavoilla voi tarkoittaa: *Mas, junavaunu *mas, korttipeli *mas, maan kielen lyhenne *Mas, Masalan rautatieaseman lyhenne *Mas, Mastogloiameren lyhenne *mAs, milliampeerisekunti, ampeerisekunnin tuhannesosa *mas, millikaarisekunti, kulmasekunnin tuhannesosa. ;Mas tittelinä: * Raden Mas Ontowirjo (1785-1855), Jaavan ruhtinas * Raden Mas Soewardi Soerjaningrat (1889-1959), indonesialainen poliitikko ;Mas- tai Más sukunimenä: * Artur Mas (s. 1956), Katalonian itsehallintoalueen presidentti * Emmanuel Más (s. 1989), argentiinalainen jalkapalloilija * Enric Mas (s. 1995), espanjalainen maantiepyöräilijä * Margaret Mas (s. 1924), ranskalainen oopperalaulaja * Miguel Mas (s. 1967), argentiinalainen näyttelijä ja ohjaaja
Macarena

”Macarena” on Los del Río -yhtyeen singlenä julkaistu musiikkikappale, joka on kaupallisesti yksi kaikkien aikojen suurimpia hittejä. Kappaleeseen liittyy myös tietynlainen tanssi. Macarena julkaistiin alun perin vuonna 1993 espanjankielisenä, jolloin se saavutti huomattavaa menestystä Meksikossa ja Espanjassa. Vuonna 1996 Bayside Boys -niminen ryhmä miksasi sen uudelleen englanninkielisin sanoituksin, jolloin kappaleesta tuli maailmanlaajuinen hitti. Macarena pysyi Yhdysvalloissa Billboard-singlelistan ykkösenä 14 viikkoa ja pysyi listalla noin 15 kuukautta. Radiosoiton lisäksi kappaletta soitettiin runsaasti muun muassa urheilutapahtumissa. Kappaleessa yhdistyvät flamencon, rumban ja tanssipopin vaikutteet. Kappaleen sanoitus kertoo samannimisestä naisesta. Jotkut tunnetut amerikkalaiset konservatiivipoliitikot kritisoivat kappaleen sanoja moraalittomiksi. Los del Mar -niminen ryhmä teki kappaleesta coverversion jo vuonna 1995, ja se julkaistiin Britanniassa mutta ei noussut siellä listoille. VH1-kanavan ohjelmassa 100 suurinta yhden hitin ihmettä ”Macarena” valittiin suurimmaksi. Eräässä saman kanavan toisessa ohjelmassa kappale valittiin huonoimmaksi listaykköseksi. Kappaleeseen liittyy myös tanssi, jonka eräs venezuelalainen flamencon opettaja keksi oppilaitaan varten. Tanssi levisi pian maailmalle – se ei kuulunut alun perin lauluun, mutta näkyi jo vuonna 1996 julkaistun version musiikkivideolla. == Lähteet == == Aiheesta muualla == * Todd in the Shadows: One Hit Wonderland – "Macarena" by Los del Rio Kappaleen historiikki. Video, 25 min. Luokka:Vuoden 1995 kappaleet Luokka:Espanjalaiset musiikkikappaleet Luokka:Tanssimusiikki Luokka:Billboard Hot 100 -listan ykköset
Delmer Daves

Delmer Lawrence Daves (24. heinäkuuta 1904 San Francisco, Kalifornia – 17. elokuuta 1977 La Jolla, Kalifornia) oli yhdysvaltalainen elokuvaohjaaja ja käsikirjoittaja. Delmer Daves aloitti uransa näyttelijänä ja käsikirjoittajana, kunnes alkoi vuodesta 1943 myös ohjata, useimmiten omia käsikirjoituksiaan. Hän ohjasi kaikkiaan 27 elokuvaa, etupäässä draamoja ja lännenelokuvia. ==Filmografia== * Tavoitteena Tokio (Destination Tokyo, 1943, myös käsikirjoitus) * The Very Thought of You (1944, myös käsikirjoitus) * Hollywood kanttiini (Hollywood Canteen, 1944, myös käsikirjoitus) * Punainen talo (The Red House, 1947, myös käsikirjoitus) * Pimeä käytävä (Dark Passage, 1947, myös käsikirjoitus) * Taivaanranta liekeissä (Task Force, 1949, myös käsikirjoitus) * Suukkoja hämärässä (A Kiss in the Dark, 1949) * Katkaistu nuoli (Broken Arrow, 1950) * Paratiisilintu (Bird of Paradise, 1951, myös käsikirjoitus) * Kultaisen kondorin aarre (Treasure of the Golden Condor, 1953, myös toinen käsikirjoittaja) * En jätä Sinua koskaan (Never Let Me Go, 1953) * Sotarummut (Drum Beat, 1954, myös käsikirjoitus ja tuotanto) * Gladiaattorit (Demetrius and the Gladiators, 1954) * Erämaan laki (The Last Wagon, 1956, myös käsikirjoitus) * Peloton mies (Jubal, 1956, myös käsikirjoitus) * Armoton ase (3:10 to Yuma, 1957) * Cowboy (Cowboy, 1958) * Kings Go Forth (1958) * Lainsuojattomat (The Badlanders, 1958) * Hirsipuu (The Hanging Tree, 1959) * Kesäpaikka (A Summer Place, 1959, myös käsikirjoitus ja tuotanto) * Unohtumaton kesä (Parrish, 1961, myös käsikirjoitus ja tuotanto) * Malttamaton rakkaus (Susan Slade, 1961, myös käsikirjoitus) * Seikkailu Roomassa (Rome Adventure, 1962, myös käsikirjoitus ja tuotanto) * Heidän kesänsä (Spencer's Mountain, 1963, myös käsikirjoitus ja tuotanto) * Synnin pauloissa (Youngblood Hawke, 1964, myös käsikirjoitus) * Italialainen intermezzo (The Battle of the Villa Fiorita, 1965, myös käsikirjoitus ja tuotanto) == Lähteet == Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Vuonna 1904 syntyneet Luokka:Vuonna 1977 kuolleet
Montalto Uffugo

Montalto Uffugo on kunta Cosenzan maakunnassa, Italiassa. Se sijaitsee Calabrian alueella naapurikuntinaan Fuscaldo, Lattarico, Luzzi, Paola, Rende, Rose, San Benedetto Ullano, San Fili ja San Vincenzo La Costa. Montalto Uffugon pinta-ala on 78 km² ja väkiluku noin 20 500 vuoden 2019 arvioiden mukaan. == Lähteet == == Aiheesta muualla == * Viralliset sivut Luokka:Calabrian kaupungit Luokka:Cosenzan maakunnan kunnat
Gammakorjaus

Gammakorjaus korjaa kuvantamisjärjestelmien ja näyttölaitteiden epälineaarisuuksia ja kontrastieroja. Tyypillisesti gammakorjaus on tarpeen, kun halutaan että kuva näyttää samanlaiselta sekä kuvaruudulla että paperitulosteena. Kuvan toistovaiheessa tehtävä gammakorjaus määritellään seuraavan funktion avulla: :V_{out} = V_{in}^{\gamma} missä sisäänmeno- ja ulostulosignaalit V_{in},V_{out} \in {0...1}. Nykyään gammakorjauksen sijasta käytetään kehittyneempiä menetelmiä kuten ICC-profiileita. ==Lähteet== ==Aiheesta muualla== * International Color Consortium Luokka:Kirjapainotaito Luokka:Tietokonegrafiikka Luokka:Valokuvauksen tekniikka
Nikki McKibbin

Nikki McKibbin (syntyjään Katherine Nicole McKibbin, 28. syyskuuta 1978 Grand Prairie, Texas – 1. marraskuuta 2020) oli yhdysvaltalainen laulaja, joka oli kolmas American Idolin ensimmäisellä tuotantokaudella. Hän hävisi ainoastaan voittajalle, Kelly Clarksonille ja toiseksi sijoittuneelle Justin Guarinille. Hänen esikoisalbuminsa oli nimeltään Christmas in a FishBowl. Hän aloitti American Idolin laulamalla alkukarsinnoissa Gloria Gaynorin "I Will Survive" ja hän putosi 27. elokuuta 2002 laulamalla tällöin Stevie Nicksin kappaleen "Edge of Seventeen". == Diskografia == === Albumit === * Unleashed (2007) * Psychotrip (2012) – EP yhdessä Love Stricken Demise-yhtyeen kanssa === Singlet === * "To Be with You" (2006) * "The Lie" (2006) * "Naked Inside" (2007) * "Save What's Left of Me" (2007) * "Cry Little Sister" (2007) * "Here to There" (2009) * "Inconsolable" (2009) * "Made It" (2011) * "Celebrity High" (2011) == Lähteet == Luokka:Yhdysvaltalaiset laulajat Luokka:American Idol -kilpailijat Luokka:Vuonna 1978 syntyneet Luokka:Vuonna 2020 kuolleet
Rauma (yritys)

Rauma Oyj perustettiin vuonna 1991 Yhtyneiden Paperitehtaiden ja Rauma-Repola Oy:n fuusion yhteydessä. Rauma Oy oli fuusiossa syntyneen Repola Oy:n yksi tytäryhtiö, johon koottiin Repola Oy:n metalli- ja koneteollisuus. Rauma Oyj listautui Helsingin ja New Yorkin pörsseihin vuonna 1995. Repola Oy:n ja Kymmene Oy:n sulautuessa vuonna 1996 UPM-Kymmene Oyj:ksi Rauma Oy:stä tuli UPM-Kymmenen tytäryhtiö. UPM-Kymmene myi Rauman osakkeita vähitellen niin, että vuoden 1998 päättyessä sillä oli 34,5 prosenttia Rauman osakekannasta. Yrityksen toimialoja vuonna 1998 olivat: *Timberjack-metsäkoneet (liikevaihto 2 970 milj.mk 1997), *Sunds Defibrator-kuitutekniikkalaitteet (liikevaihto 3 312 milj.mk 1997), *Nordberg-kivenmurskaimet (liikevaihto 2 554 milj.mk -97), *Neles Controls-venttiilit-säätöjärjestelmät (liikevaihto 1 935 milj.mk -97). Heinäkuussa 1999 Rauma Oyj ja Valmet Oyj sulautuivat Metso Oyj:ksi, jolloin UPM-Kymmenen hallussa olleet Rauman osakkeet vaihtuivat Metso Oyj:n osakkeiksi. UPM-Kymmene on sittemmin myynyt kaikki Metson osakkeet. Viimeisen erän, 14,6 prosenttia UPM-Kymmene myi vuonna 2005. ==Lähteet== Luokka:Suomalaiset metalliteollisuusyhtiöt Luokka:Metso
Pii Puppis

Pii Puppis (π Pup / π Puppis) on tähti Peräkeulan tähtikuviossa eteläisellä tähtitaivaalla, niin etelässä, ettei se näy Suomessa. == Aiheesta muualla == *Pi Puppis *Pii Puppis alcyone.de Luokka:Tähdet
Phi Velorum

Phi Velorum eli Fii Velorum (φ Vel / φ Velorum) on Purjeen tähtikuviossa sijaitseva tähti, josta käytetään myös kiinalaista nimeä Tseen Ke. Tähti on paljain silmin melko himmeä, +3,52, mutta se on kaukana ja todellisuudessa hyvin kirkas ylijättiläistähti. Tähden etäisyysarvioissa on puoleen ja toiseen noin 1/3 heitto. == Aiheesta muualla == *Alcyone.de phii velorum Luokka:B-spektriluokan ylijättiläiset
Noir Fleurir

Noir Fleurir oli japanilainen yhtye, joka toimi vuosina 1998-2001. == Jäsenet == * Teru - Laulu (1999-2001) * Karen - Kitara (1998-2001) * Kengo - Basso, laulu (1998-2001) * Sôshi - Rummut (1998-2001) * Mast - Kitara ( -2001) * Sei - Laulu (1998) * Tomo - Kitara (1998) ==Aiheesta muualla== * JaME:n profiili Luokka:Japanilaiset yhtyeet
Nanobit

Nanobit ovat rihmamaisia rakenteita, joita on löydetty maakerrostumista ja kivistä. Jotkut tieteilijät uskovat nanobien olevan pienin elämänmuoto; ne ovat kymmenen kertaa pienempiä kuin pienimmät bakteerit. Pienimmät nanobit ovat vain 20 nanometriä pitkiä. Eräät tutkijat uskovat niiden olevan vain kiderakenteita, mutta mahdollinen DNA-löytö nanobista kumoaisi tämän."Nanobacteria and Nanobes- Are They Alive?" Ne muistuttavat Etelämantereelle pudonneesta Marsista peräisin olevasta ALH 84001 -meteoriitista löytyneitä elämänmuotoja muistuttavia rakenteita. Tutkijat arvelevat nanobien kaltaisten eliöiden olevan useiden tautien aiheuttajia. Aterooman ja munuaiskivien muodostumiseen on epäilty liittyvän nanobakteerit,"Evidence of nanobacterial-like structures in calcified human arteries and cardiac valves" mutta eräät tutkimukset eivät sitä tue."An alternative interpretation of nanobacteria-induced biomineralization" Joidenkin nanobien toiminnan uskotaan jopa selittävän ihmisten hampaiden kalkkeutumisen, mikä tekee niistä ihmiselle mahdollisesti tärkeitä tai välttämättömiä Acidophiluksen kaltaisia probioottisia symbiontteja. Vaikka nanobakteereita kutsutaan joskus nanobeiksi, ei ole vielä varmistettu, voidaanko niitä pitää sellaisina. == Väitteitä == * Nanobi on eliö (sisältää DNA:n tai vastaavan ja lisääntyy) * Niillä on sienten ja aktinobakteerien kaltainen morfologia * Nanobit ovat vain 20 nm pitkiä, mikä useimpien biologien mukaan ei riitä elämän perusosien kuten DNA:n ja plasmidien ylläpitämiseen == Katso myös == * Mimivirukset — suurin tunnettu virus * Parvovirukset — pienin tunnettu virussuku * Nanobakteeri ==Lähteet== Luokka:Mikrobiologia
Giulio Ricordi

Giulio Ricordi (19. joulukuuta 1840 Milano – 6. kesäkuuta 1912 Milano) oli italialainen musiikinkustantaja ja säveltäjä, joka työskenteli sukunsa kustantamon, Casa Ricordin hyväksi. Ricordi julkaisi useita Giuseppe Verdin myöhäisempiä oopperoita. Hän sai mainetta myös nuorempien säveltäjien, kuten Amilcare Ponchiellin, Alfredo Catalanin, Umberto Giordanon, Ruggero Leoncavallon ja Giacomo Puccinin työn edistäjänä. Myös Ricordin isä Tito Ricordi ja isoisä Giovanni Ricordi vaikuttivat musiikkialalla. Luokka:Italialaiset säveltäjät Luokka:Vuonna 1840 syntyneet Luokka:Vuonna 1912 kuolleet
Lada Tarzan

Lada Tarzan on AvtoVAZin valmistama citymaasturimallisto. == VAZ-210834 Tarzan == Ensimmäisen sukupolven Tarzan on Lada Samaraan ja Lada Nivaan pohjautuva citymaasturi. Sen kori on Samaran muotoinen, mutta tekniikka on Nivasta peräisin. VAZ-210834 on viisipaikkainen kolmiovinen hatchback ja siinä on jatkuva neliveto. Siinä on levyjarrut joka pyörässä ja 15 tuuman alumiinivanteet vakiona. == VAZ-211234 Tarzan-2 == pienoiskuva|Lada Tarzan-2 Toisen sukupolven Tarzan on edeltäjänsä tavoin nelivetoinen, ja tekniikkakin on peräisin Nivasta, mutta korina on nyt Lada 110 -sarjan farmarimallin kori. == Lähteet == Tarzan
Mew

Mew tarkoittaa seuraavia asioita: *Mew, Pokémon-hahmo *Mew, tanskalainen yhtye * MEW (), japanilainen elektroniikkayhtiö * Mew, sukunimenä: ** Charlotte Mew (1869–1928), englantilainen runoilija ** Darren James Mew, Darren Styles (s. 1975), englantilainen musiikkituottaja, DJ, laulaja ja lauluntekijä.
Michael Winslow

Michael Winslow (s. 6. syyskuuta 1958 Spokane, Washington) on yhdysvaltalainen näyttelijä, joka tunnetaan ”kymmenentuhannen äänitehosteen miehenä”, koska hän pystyy tuottamaan aidontuntuisia ääniä käyttämällä ainoastaan suutaan. Parhaiten hänet tunnetaan Poliisiopisto-elokuvista ja Avaruusboltsit- ja Hei, me sukelletaan -elokuvista. Winslow eli yksinäisen lapsuuden ilman kavereita, ja seuran puutteessa hän alkoi imitoida omaksi ilokseen erilaisten eläinten, moottoriajoneuvojen yms. ääniä, minkä seurauksena hänestä kehittyi lopulta ilmiömäinen ääniefektien tulkitsija. Myöhemmin hän opiskeli Floridassa Lisa Mailen näyttelijäkoulussa. Nykyisin hän asuu Orlandossa Floridan alueella. Viime vuosina hän on tehnyt pieniä elokuvarooleja ja esiintynyt stand up -koomikkona. Poliisiopisto-elokuvasarjassa Winslow’n esittämä Larvell Jones on yksi kolmesta henkilöhahmosta, joka esiintyy jokaisessa seitsemässä elokuvassa.Hän esiintyy myös lisäksi Poliisiopisto elokuvista tehdyssä 26-osaisessa televisiosarjassa 13 jaksossa. Winslow esiintyi cameoroolissa elokuvassa Avaruusboltsit Larvellina, joka on yksi Space Ball 1 -avaruusaluksen tutkavastaavista. Hän tekee elokuvassa muutamia kuuluisista äänistään kuten ”viperryksen”. Winslow on esiintynyt 25. syyskuuta 2009 sekä 8. lokakuuta 2010 Helsingin Kulttuuritalolla, matkien muun muassa Jimi Hendrixin kitarointia, Stevie Wonderin huuliharpun soittoa sekä Louis Armstrongin laulua. Hän myös veti suullaan kokonaisen taistelukohtauksen Tähtien sota -elokuvasta. Helmikuussa 2012 Winslow tuli kolmannen kerran Suomeen ja esiintyi tällä kertaa Helsingin Kulttuuriareena Gloriassa. Winslow esiintyi Suomessa myös vuonna 2018. Hän piti kuuden viikon stand up -kiertueen Suomessa. == Lähteet == == Aiheesta muualla == * * Luokka:Yhdysvaltalaiset elokuvanäyttelijät Luokka:Vuonna 1958 syntyneet Luokka:Elävät henkilöt
Chatterton

Chatterton on Ruggero Leoncavallon säveltämä ooppera. Hän sävelsi sen 1870-luvulla, mutta teos sai kantaesityksensä vasta 1896. Chatterton kertoo runoilija Thomas Chattertonin elämästä. Alkuperäisessä oopperassa oli neljä näytöstä, mutta ensiesitystä varten uudistettu versio oli kolminäytöksinen. ==Lähteet== Luokka:Italiankieliset oopperat Luokka:Ruggiero Leoncavallon teokset
Kubb

Kubb oli brittiläinen yhtye, johon kuuluvat laulaja-basisti Harry Collier, kitaristi Adj, rumpali Dominic Greensmith ja kosketinsoittaja John Tilley. Kubbin kappaleita on kuultu radiosta ja he ovat esiintyneet etenkin Isossa- Britanniassa sekä keikoilla että TV-ohjelmissa. ==Albumi== Kubbin debyyttialbumi, Mother, julkaistiin 14. marraskuuta 2005 Isossa-Britanniassa Mercury-levymerkillä. ===Kappaleet=== #"Remain" #"I Don't Mind" #"Somebody Else" #"Wicked Soul" #"Grow" #"If I Can't Have You" #"Alcatraz" #"Without You" #"Chemical" #"Sun" #"Bitch" #"Burn Again" ==Singlet== Mother-levyltä: *"Somebody Else" (30. toukokuuta 2005) *"Remain" (22. elokuuta 2005), #"45 UK *"Wicked Soul" (7. marraskuuta 2005), #"25 UK *"Grow" (6. helmikuuta 2006), #"18 UK *"Remain" (1. toukokuuta 2006), #"189 UK ==Aiheesta muualla== *Virallinen sivusto (Archive.org) * Luokka:Brittiläiset yhtyeet
Mies ja alaston ase

Mies ja alaston ase on samannimisen komediaelokuvasarjan ensimmäinen osa, joka sai ensi-iltansa vuonna 1988. Elokuvan ohjasi David Zucker. Mies ja alaston ase perustuu Hei, me pamputetaan! -televisiosarjan hahmoihin. Elokuvan pääosissa nähdään Leslie Nielsen, Priscilla Presley, George Kennedy ja O. J. Simpson. Elokuva sekä sen jatko-osat kertovat Nielsenin hahmosta, tunaroivasta poliisista Frank Drebinistä. Elokuvalle tehtiin kaksi jatko-osaa, Mies ja alaston ase 2½ sekä Mies ja alaston ase 33 1/3 – Viimeinen solvaus. == Rooleissa == ==Vastaanotto== Video-oppaassa vuodelta 1994 Asko Alanen näkee loistavana pitämänsä tv-sarjan Hei, me pamputetaan! tason jatkuvan elokuvassa Nielsenin ja Presleyn näyttelijäsuoritusten ansiosta. Hän antoi elokuvalle neljä tähteä viidestä, mikä vastaa sanallista arviota ”erinomainen”. The New York Timesin kriitikot valitsivat Miehen ja alastoman aseen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle. ==Lähteet== * http://www.aintitcool.com/node/40512 ===Viitteet=== Luokka:Mies ja alaston ase -elokuvat Luokka:Vuoden 1988 yhdysvaltalaiset elokuvat Luokka:David Zuckerin ohjaamat elokuvat Luokka:Seulonnan keskeiset artikkelit
Tatra 700

Tatra 700 oli tšekkiläisen Tatran valmistama luksushenkilöauto. Se tuli markkinoille vuonna 1996 Tatra 613n seuraajana ja jäi Tatran viimeiseksi henkilöautomalliksi. T700 perustuu suurilta osin edeltäjäänsä mutta sitä on modernisoitu. Moottori on sama 3.5 -litran V8 kuin edeltäjässäkin mutta se sai sähköisen bensansuihkutuksen ja tehot nousivat 200 hevosvoimaan. Uusi korin muotoilu on suunniteltu yhdessä englantilaisen suunnittelukeskuksen kanssa ja koko sisusta muutettiin modernimmaksi. T700:n keula muistuttaa Tatran 1970-luvun malleja. Varusteluun kuuluu muun muassa sähköisesti säädettävät recaro-tyyppiset istuimet tai nahkapenkit ja automaattinen ilmastointi. Lisävarusteena sai muun muassa television, faksin, tietokoneen ja puhelimen. Tuotanto alkoi virallisesti huhtikuussa 1996 ja autoja tehtiin yksinomaan tilauspohjaisesti. Moottori oli edeltäjämallia tehokkaampi ja akselipainot jakautuivat suhteessa 45/55. Autossa oli tehostettu hammastanko-ohjaus, jota moitittiin yliherkäksi. Tatra oli suunnitellut kehittävänsä kokonaan uuden automallin vuonna 1998, mutta varojen puutteessa aikeesta luovuttiin. Vaikka T700:n hinta oli 55 000 dollaria, Tatra teki tappiota jokaisella autolla. Tuotanto putosi vuoden 1997 23 kappaleesta neljään yksilöön vuonna 1998. Mallin valmistus päättyi virallisesti heinäkuussa 1998. == Lähteet == == Aiheesta muualla == 700 Luokka:1990-luvun autot
Teatro dal Verme

Teatro dal Verme on 14. syyskuuta 1872 avattu teatteri Milanossa. Se on keskittynyt lähinnä oopperan esittämiseen, mutta siellä esitetään myös näytelmiä. Muun muassa eräät Ruggero Leoncavallon ja Giacomo Puccinin oopperat saivat kantaesityksensä Teatro dal Vermessä. Teatteri uudistettiin täysin 1990- ja 2000-lukujen vaihteessa. == Aiheesta muualla == * Viralliset sivut , Luokka:Milanon rakennukset ja rakennelmat
Tatra 613

Tatra 613 oli tšekkoslovakialaisen, sittemmin tšekkiläisen autonvalmistaja Tatran valmistama luksusluokan sedan-mallinen, takavetoinen henkilöauto joka tuli myyntiin vuonna 1973. Korin suunnitteli italialainen Vignale. Aiemmat mallit olivat kaikki olleet Tatran itse suunnittelemia. T613:sta suunniteltiin myös coupé-versio joka ei kuitenkaan koskaan tullut sarjatuotantoon. Autoa valmistettiin myös ambulanssi-mallina. Tuotantoluvut olivat hyvin matalia mallin koko elinkaaren ajan, mutta romahtivat samettivallankumouksen jälkeen vuonna 1994 alle kymmeneen autoon vuodessa. Tšekin poliittinen johto lakkasi ostamasta kalliita edustusautoja, sillä se ei halunnut näyttäytyä veronmaksajien rahojen tuhlaajana. T613:lle kuitenkin suunniteltiin vielä seuraajamalli T700, ennen kuin Tatran henkilöautotuotanto päättyi vuonna 1998. == Teknisiä tietoja == Auton voimanlähteenä oli 3,5-litrainen, ilmajäähdytetty V8-moottori. Moottori oli varustettu hihnavetoisilla, sylinterinkansien yläpuolisilla nokka-akseleilla, joita oli kaksi kummallakin sylinteririveillä (DOHC, yhteensä neljä nokka akselia). Moottori oli sijoitettu taka-akselin kohdalle siten että tasauspyörästö sijaitsi öljypohjan keulan puoleisen pään alapuolella. Vaihdelaatikko sijaitsi takapyörien etupuolella. Jousitus vastasi hyvin pitkälti edeltäjämalli T603:ssa käytettyjä ratkaisuja. Joka pyörällä oli jäähdytetyt levyjarrut. Autossa oli 12 voltin sähköjärjestelmä, mutta jostain syystä kaksi kuuden voltin akkua, jotka oli kytketty sarjaan. Mittaristo oli varustettu myös kierrosluku- ja öljynlämpömittareilla. == Ominaisuuksia == Auton ajomukavuutta pidettiin hyvänä vielä 160 km/h nopeudessa. Kytkinpoljin ja vaihteenvalitsin toimivat kevyesti. Sen sijaan ohjausta moitittiin tunnottomaksi. Ajo-ominaisuuksia pidettiin kohtalaisena, lukuun ottamatta pientä jälkiheijausta ohjauksen oikaisun yhteydessä. Suorituskyky ei ollut parhaimmasta päästä tämän luokan autolle ja korkeaa polttoaineenkulutusta moitittiin. == Kuvia == Kuva:Tatra613coupe.jpg|Tatra 613 coupe - prototyyppi Vignale (1969) Kuva:T613Ambulance.JPG|Ambulanssiversio Kuva:Tatra 613-4.jpg|Tatra 613-4 MiLong (1995), 200 hv, 230 km/h == Lähteet == == Aiheesta muualla == T613 Luokka:1970-luvun autot Luokka:1980-luvun autot Luokka:1990-luvun autot
Edoardo Garbin

Edoardo Garbin (1865–1943) oli italialainen tenori. Hän debytoi vuonna 1891 esittämällä Don Alvaron roolin Giuseppe Verdin oopperassa Kohtalon voima. Garbin esiintyi muun muassa Ruggero Leoncavallon Zazàn kantaesityksessä vuonna 1900. Luokka:Italialaiset tenorit Luokka:Vuonna 1865 syntyneet Luokka:Vuonna 1943 kuolleet
Eta Leonis

Eta Leonis on tähti Leijonan tähtikuviossa. Se on melko himmeä, tähden näennäinen kirkkaus on 3,52. Tähti on luultavasti pimennysmuuttuja, jonka kirkkaampi komponentti on valkoinen ylijättiläistähti. Tähden etäisyyden mittaus on ollut vaikeaa sen suuren etäisyyden takia; etäisyys on noin 2 100 valovuotta, mutta voi olla välillä 1 400–4 300 valovuotta. Tähti menettää massaansa 1/500 000–1/1 000 000 Auringon massaa vuodessa. == Tietoja Eta Leonisista == *Painovoima pinnalla log g 2,05-+0,20 *Mikroturbulenssi "Tau yläviiva" 2 km/s optisella syvyydellä tähden pinnasta, ulompana 1,3–10 km/s. *Metalliviivat leventyneet 15 km/s *Bolometrinen korrektio BC 0,41 == Aiheesta muualla == *Kaler Eta Leo *Ritte Eta Leonis Luokka:Tähdet
Fatboy Slim

Fatboy Slim (oikealta nimeltään Norman Quentin Cook, syntyjään Quentin Leo Cook, s. 16. heinäkuuta 1963) on brittiläinen dance-muusikko, -tuottaja ja DJ. Hänen musiikkityylinsä, jota nimitetään big beatiksi, on sekoitus hip hopia, rockia, rhythm and bluesia ja breakbeatia. Fatboy Slim tuli erittäin suosituksi 1990-luvun loppupuolella muun muassa singlehittiensä The Rockafeller Skank, Praise You ja Right Here, Right Now ansiosta. ==Diskografia== ===Albumit=== *Better Living Through Chemistry (1996) #69 UK *You've Come a Long Way, Baby (1998) #1 UK *On The Floor At The Boutique (1998) *Halfway Between the Gutter and the Stars (2000) #8 UK *Palookaville (2004) #14 UK *Why Try Harder (2006) #1 UK ===Singlet=== * "Santa Cruz" (1996) * "Everybody Needs a 303" (1996) #191 UK * "Punk to Funk" (1996) #177 UK * "Going Out of My Head" (1997) #57 UK * "Everybody Needs a 303 (Remix)" (1997) #34 UK * "The Rockafeller Skank" (1998) #6 UK * "Gangster Trippin'" (1998) #3 UK * "Praise You" (1999) #1 UK, #36 US * "Right Here Right Now" (1999) #2 UK * "Badder Badder Schwing" (Freddy Fresh mukana Fatboy Slim) (1999) #34 UK * "Sunset (Bird of Prey)" (2000) #9 UK * "Demons" (mukana Macy Gray) (2001) #16 UK * "Star 69" / "Weapon of Choice" (2001) #10 UK * "A Song for Shelter" / "Ya Mama" (2001) #30 UK * "Retox" (2002) #73 UK * "Slash Dot Dash" (2004) #12 UK * "Wonderful Night" (2004) #59 UK * "The Joker" (2005) #32 UK * "Don't Let the Man Get You Down" (2005) #153 UK * "That Old Pair of Jeans" (2006) ==Aiheesta muualla== * Virallinen sivusto * Luokka:Brittiläiset elektronisen musiikin artistit Luokka:Brittiläiset DJ:t Luokka:Grammy-palkinnon saajat Luokka:Vuonna 1963 syntyneet Luokka:Elävät henkilöt
Mario Sammarco

Mario Sammarco (13. joulukuuta 1868 - 24. tammikuuta 1930) oli italialainen oopperabaritoni. Sammarco syntyi ja opiskeli Palermossa, Sisilian saarella. Hän debytoi Valentinen roolissa Giacomo Meyerbeerin Hugenoteissa. Hän toimi muun muassa La Scalassa ja myöhemmällä urallaan myös Yhdysvalloissa. Luokka:Italialaiset baritonit Luokka:Vuonna 1868 syntyneet Luokka:Vuonna 1930 kuolleet
Leopard 6 Litre Roadster

thumb|Leopard 6 Litre Roadster Leopard 6 Litre Roadster on puolalaisen Leopard Automobilen Mielecissä, Puolassa rakentama kaksipaikkainen avourheiluautomalli. Se on klassisesti muotoiltu ja muistuttaa 1930-luvun mersuja. Autossa on 5967 cc alumiinilohkoinen LS-2 V8 -moottori, jossa on tehoja 405 hp (@ 6000 rpm) ja vääntöä 542 Nm (@ 4400 rpm). 0–100 km/h kiihdytys onnistuu 4 sekunnissa ja huippunopeus on sähköisesti rajoitettu 250 km/h. == Aiheesta muualla == * Leopard Automobile Luokka:2000-vuosikymmenen autot
The Exploited

The Exploited on skotlantilainen hardcorepunk-yhtye, jonka perustivat Wattie Buchan (laulu), John Duncan (kitara), Dru Stix (rummut) ja Gary McCormack (basso) vuonna 1978. Yhtyeen ensimmäinen albumi, Punk's Not Dead julkaistiin vuonna 1981, ja siitä tuli yhtyeen ehkä suosituin levy. == Diskografia == * * * * * * * * == Nykyiset jäsenet == * Wattie Buchan - Laulu * Robbie Davidson - Kitara * Irish Rob - Basso * Dominic Hardy - Rummut == Entiset jäsenet == === Kitara === * Hayboy (Steve) (1979-1980) * ”Big” John Duncan (1980-1983) * Karl ”Egghead” Morris (1983-1985) * Mad Mick (1985) * Nig(el) (1985-1990) * Gogs (Gordon Balfour) (1989-1991) * Fraz (Fraser Rosetti) (1991-1995) * Arf(Arthur Dalrymple) (1996-1998) === Basso === * Mark Patrizio (1979-1980) * Gary MacCormack (1980-1983) * Billy Dunn (1983-1984, 1996-1997) * Wayne Tyas (1984-1985, 1986) * ”Deptford” John Armitage (1985-1986) * Tony (1986-1987) * Smeeks (Mark Smellie) (1988-1993) * Jim Gray (1993-1996) * Dave Peggie (2002-2003) === Rummut === * Jim Park (1979) * Dru Stix (Andrew Campbell) (1979-1982) * Danny Heatley (1982) * Steve Roberts (1982) * Tony Martin (1989-1991) * Reiner (1997) * Wullie Buchan (ajoittain vuoteen 2023 asti) == Aiheesta muualla == * Yhtyeen kotisivut. Exploited, The Exploited, The
Teatro Argentina

thumb|Teatro Argentina Teatro Argentina on teatteri ja oopperatalo Roomassa, Italiassa. Se avattiin 31. tammikuuta 1732, jolloin siellä esitettiin Domenico Sarron Berenice. Teatro Argentinassa saivat kantaesityksensä muiden muassa Rossinin Sevillan parturi (1816) sekä Verdin I due Foscari (1844) ja La battaglia di Legnano (1849). == Aiheesta muualla == * Viralliset sivut Luokka:Rooman rakennukset ja rakennelmat Luokka:Italian teatterit Luokka:Italian oopperatalot
La bohème (Leoncavallo)

La bohème on Ruggero Leoncavallon säveltämä lyyrinen ooppera neljässä näytöksessä. Hän kirjoitti itse myös libreton, joka perustuu Henri Murgerin romaaniin La vie de bohème. La bohème kantaesitettiin Venetsian Teatro La Fenicessä menestyksellä 6. toukokuuta 1897. Teos on kuitenkin jäänyt Giacomo Puccinin La bohèmen varjoon. Myöhemmin teoksesta esitettiin uudistettu versio nimellä Mimi Pinson (1913).Allmusic.com: La bohème, opera > Description La bohèmen kahdessa ensimmäisessä näytöksessä annetaan ymmärtää boheemien elämän olevan huoletonta, mutta myöhemmin paljastetaan sen itse asiassa olevan onnetonta. Tällainen jyrkkä kontrasti puuttuu Puccinilta. == Levytyksiä == * ORFEO: La Bohème (Lucia Popp, Franco Bonisolli, Alexandrina Milcheva, Bernd Weikl, Alan Titus; Münchner Rundfunkorchester, kapellimestari: Heinz Wallberg) (1982) == Lähteet == == Aiheesta muualla == * Juonikuvaus Luokka:Italiankieliset oopperat Luokka:Ruggiero Leoncavallon teokset Luokka:1890-luvun musiikkiteokset
Aaron Spelling

thumb|Aaron Spelling vuonna 1965 Aaron Spelling (22. huhtikuuta 1923 Dallas, Texas – 23. kesäkuuta 2006 Los Angeles, Kalifornia) oli yhdysvaltalainen elokuva- ja televisiotuottaja. Hänen sukunsa oli äidin puolelta venäjänjuutalainen, isän puolelta puolanjuutalainen. Suvun nimi oli alun perin Spurling. Spelling oli mukana yli 200 tuotannossa, ja hän pitääkin hallussaan tuotteliaimman tuottajan maailmanennätystäGuinness World Records. Aaron Spellingin tytär Victoria Davey ”Tori” Spelling tunnetaan näyttelijänä televisiosarjasta Beverly Hills 90210. Aaron Spelling sairasti elämänsä loppupuolella Alzheimerin tautia. == Spellingin tuottamia televisiosarjoja == * Beverly Hills 90210 * Charlien enkelit * Colbyt * Daniel Boone * Dynastia * Dynastia – viimeinen luku * Family * Hart to Hart * Hotel * Kadotuksen klaanit * Lemmenlaiva * Melrose Place * Nightingales * The Rookies * Seikkailujen saari * Seitsemäs taivas * Siskoni on noita * Starsky ja Hutch * T. J. Hooker * Twin Peaks * Vega$ == Lähteet == == Aiheesta muualla == * Aaron Spellingin muistokirjoitus Helsingin Sanomissa * Luokka:Yhdysvaltalaiset elokuvatuottajat Luokka:Yhdysvaltalaiset televisiotuottajat Luokka:Hollywood Walk of Fame Luokka:Vuonna 1923 syntyneet Luokka:Vuonna 2006 kuolleet
Boheemielämää

Boheemielämää (Scènes de la bohème) on Le Corsaire -lehdessä julkaistu Henri Murgerin kirjoittama kertomuskokoelma 1800-luvun alulta. Kertomusten pohjalta Murger ja Théodore Barrière laativat vuonna 1849 näytelmän La Vie de la bohème. Vuonna 1851 Murger kokosi kertomukset kirjaksi nimellä Scènes de la vie de bohème. Sen suomensi Eino Palola, ja Karisto julkaisi suomennoksen vuonna 1924. Boheemielämästä on tehty lukuisia elokuvia ja oopperoita, kuten Giacomo Puccinin La bohème. Aki Kaurismäki on ohjannut teokseen pohjautuvan elokuvan Boheemielämää (1992). Luokka:Ranskalaiset näytelmät Luokka:Ranskalaiset romaanit Luokka:Vuoden 1851 kirjat
Tamyra Gray

Tamyra Monica Gray (s. 26. heinäkuuta 1979, Takoma Park, Maryland) on yhdysvaltalainen laulaja, joka sijoittui neljänneksi American Idolin ensimmäisellä tuotantokaudella häviten voittaja Kelly Clarksonille, toiseksi tulleelle Justin Guarinille ja kolmenneksi sijoittuneelle Nikki McKibbinille. Hänen esikoisalbuminsa oli vuonna 2004 ilmestynyt The Dreamer. Gray on näytellyt myös muutamissa televisiosarjoissa. == Aiheesta muualla == * Luokka:Yhdysvaltalaiset laulajat Luokka:American Idol -kilpailijat Luokka:Vuonna 1979 syntyneet Luokka:Elävät henkilöt
Peter Nansen

Peter Nansen (20. tammikuuta 1861 Kööpenhamina, Tanska – 31. heinäkuuta 1918) oli tanskalainen kirjailija. Hänet tunnetaan erityisesti novellikirjailijana. == Henkilöhistoria == Peter Nansen syntyi Kööpenhaminassa 1861 papin perheeseen. Hän opiskeli Kööpenhaminan yliopistossa valtiotiedettä ja valmistui filosofian kandidaatiksi 1880. Nansen työskenteli lehtimiehenä Berlingske Tidende, Nationaltidende ja Politiken -lehdissä ja tutustui Herman Bangiin, joka oli Nationaltidenden palveluksessa. Nansen toimi lehdissä kulttuuritoimittajana kirjallisuuskriitikkona. Nansen kirjoitti kaunokirjallisuutta itsekin, ja hänen ensimmäinen oma teoksensa oli 1883 ilmestynyt novellikokoelma Unge mennesker (’Nuoria ihmisiä’). Nansen julkaisi useita muitakin novellikokoelmia ja laajensi tuotantoaan myös romaaneihin. Hän tanskansi K. A. Tavaststjernan romaanit Hårda tider (suom. Kovina aikoina) nimellä Strænge tider (1893) ja Kvinnoregemente nimellä Kvinderegimente (1895). 1890-luvulla julkaistiin Päivälehdessä muutamia Nansenin kertomuksia suomennettuina. Nansen siirtyi 1896 kustannusalalle saatuaan Gyldendal- kustantamosta taiteellisen johtajan paikan. Samana vuonna hän meni naimisiin näyttelijä Betty Müllerin kanssa. Nansen oli vaimonsa tavoin kiinnostunut teatterista ja kirjoitti näytelmiä. He erosivat 1912. Peter Nansen kuoli Mariagerissa kesällä 1918 57-vuotiaana. == Suomennetut teokset == * Hääilta (Alfred Lagerbom 1906) * Julian päiväkirja (Emil Vainio 1909) * Jumalan rauha (Edlund 1896) * Onnellinen avioliitto (Minerva 1920) == Lähteet == * Fennica, Suomen kansallisbibliografia. * Peter Nansen. Danske Litteraturpriser. * Rasmussen, Sten: Peter Nansen . == Aiheesta muualla == Luokka:Tanskalaiset kirjailijat Luokka:Vuonna 1861 syntyneet Luokka:Vuonna 1918 kuolleet
Huvipuistolaite

thumb|Thunderbird on Great Coasters Internationalin valmistama puurakenteinen vuoristorata. Huvipuistolaite tai huvilaite on huvipuistossa sijaitseva huvitteluun tarkoitettu laite. Huvipuistolaitteet luokitellaan yleisesti vuoristoratoihin ja niin sanottuihin "flat rideihin". ==Huvipuistolaitteita== *Breakdance *Dark ride *Enterprise *Gravitron *Hupitalo *Karuselli *Kummitusjuna *Lentävä matto *Maailmanpyörä *Paratrooper *Round-Up *Space Shot *Tagada *Thunderbird *Top Scan *Top Spin *Tukkijoki *Törmäilyautot *Vapaapudotustorni *Vesivuoristorata *Viikinkilaiva *Vuoristorata *Waltzer ==Laitevalmistajia== *Arrow Dynamics *Fabbri *Great Coasters International *Huss *Intamin *Mack *Maurer Söhne *S&S; Power *Schwarzkopf *Techical Park *Vekoma *Zamperla * Zierer ==Katso myös== *Huvipuisto *
IŽ Oda

IŽ Oda (IŽ-2126) on IŽin valmistama pieni takavetoinen henkilöauto. Siitä on olemassa perusversio liftbackin lisäksi muutamia muunnoksia, kuten sedan ja farmari. Moottorina Odassa on UZAM-3317 tai VAZ-2106. UZAM-3317 on 1,7-litrainen, bensansyöttönä toimii kaasutin ja huipputeho on 85 hv. VAZ-2106 sen sijaan on 1,6-litrainen kaasutinkone ja huipputeho 76 hv. Vuonna 1997 myyntiin tuli tehokkaammalla 2,0-litraisella UZAM-3320-moottorilla varustettu versio, jossa on tehoja 91 hv. Vuodesta 2000 lähtien Odasta on ollut olemassa myös nelivetoinen versio, joka tunnetaan tunnuksella IŽ-2116. Tyyppinumerot: *IŽ-2116 = neliveto *IŽ-2126 = liftback *IŽ-21261 = farmari *IŽ-21262 = sedan ==Lähteet== Oda
ZIL-41047

ZiL-41047 on ZiL-4104 -mallin uudempi versio. Se tuli myyntiin vuonna 1985. Auto painaa 3 550 kg ja se on 6 330 cm pitkä. ZIL-41047:ää valmistettiin vuodessa noin 15–20 kappaletta, ja sitä valmistettiin myös panssaroituna mallina (paino noin 5 000 kg) muun muassa Neuvostoliiton ja Venäjän ylimmän johdon käyttöön. ==Mallinumerot== * ZIL-41047 (1985–2002) * ZIL-41041 (1986–2000) viisiovinen sedan * ZIL-41042 ruumisauto * ZIL-41044 avoauto * ZIL-41049 tiedusteluun käytetty malli * ZIL-41052 (1988–2002) panssaroitu malli * ZIL-4107 (1988–1999) tiedusteluun käytetty malli * ZIL-41071 tiedusteluun käytetty malli * ZIL-41072 (1989–1999) saattueauto * ZIL-4104R (1990) elokuva-auto * ZIL-41047TB (1992) limusiini jossa on Trasco Bremenin panssarointi (2 valmistettu) * ZIL-410441 (2010) 3 mustaa avoautoa vuoden 2011 voitonpäivän paraatiin == Kuvia == File:ZIL Rehearsal 3 2013-04-09.jpg|3 ZIL-410441:tä Punaisella torilla. File:2013 Moscow Victory Day Parade (07).jpg|ZIL-410441 Punaisella torilla. File:Sergei Ivanov, Red Square military parade 2004.jpg|Venäjän entinen puolustusministeri Sergei Ivanov ZIL-41044:ssä vuoden 2004 voitonpäivän paraatissa. File:Dmitry Medvedev's ZiL-4104 limousine.jpg|ZIL-41052, jota Dimitri Medvedev käytti Bernissä vuonna 2009. File:May 2011 Parade - beginning.jpeg|ZIL-410441 voitonpäivän paaratissa 2011. 41047 Luokka:F-segmentin autot Luokka:1980-luvun autot Luokka:1990-luvun autot Luokka:2000-vuosikymmenen autot Luokka:2010-luvun autot
Alfa Leporis

Alfa Leporis (α Lep / α Leporis) eli Arneb on Jäniksen tähtikuvion kirkkain tähti, ja yleisestikin ottaen melko kirkas tähti. == Aiheesta muualla == *Kaler Arneb *Alcyone Arneb Luokka:F-spektriluokan tähdet Luokka:Ylijättiläistähdet
Teatro Massimo

Teatro Massimo on oopperarakennus Palermossa Sisilian saarella. Vuonna 1897 käyttöön otettu rakennus on Euroopan kolmanneksi suurin oopperarakennus. == Historia == Arkkitehti Giovanni Battista Filippo Basilen suunnitteleman oopperarakennuksen rakentaminen alkoi vuonna 1874, mutta työt keskeytyivät vuosiksi 1882–1890. Ensimmäinen esitys oli 16. toukokuuta 1897, jolloin siellä esitettiin Giuseppe Verdin Falstaff. Oopperan toiminnassa on ollut tauko myös vuodesta 1974, jolloin se suljettiin pieniä korjauksia vaatineiden uusien turvamääräysten vuoksi. Korjaustöihin tarkoitettujen varojen sanotaan valuneen mafian taskuun. Teatteri saatiin avatuksi vasta 23 vuoden kuluttua 12. toukokuuta 1997, juuri ennen sen satavuotisjuhlaa, mutta varsinaisesti säännöllinen toiminta alkoi 1999.Temporary Closings Aren't Always Temporary at Italy's Opera Houses, Andante, 1.1.2002. Viitattu 28.7.2009. Teatro Massimo vieraili Savonlinnan oopperajuhlilla 2009 taiteellisen johtajansa Lorenzo Marianin kanssa ja esitti Cavalleria rusticanan ja Pajatson. Teatterissa on kuvattu Francis Ford Coppolan elokuvan Kummisetä osa III (1990) loppukohta. == Lähteet == == Aiheesta muualla == * Teatro Massimon sivusto. Luokka:Italian oopperatalot Luokka:Palermo